પિતૃભકત પરશુરામ : હૈહયવંશી કાર્તવીર્ય અર્જુન નામનો ક્ષત્રિય રાજા હતો. તેણે ગુરુ દત્તાત્રેયની આરાધના કરી. તેમની પાસેથી હજાર હાથ અને કોઈનાથી તેનો નાશ ન થઈ શકે તેવું વરદાન મેળવ્યું હતું. તેથી તે સહસ્ત્રાર્જુન કહેવાયો. એક દિવસ સહસ્ત્રાર્જુન પોતાના સૈન્યની સાથે જંગલમાંથી પસાર થતો હતો ત્યારે તેણે દૂરથી જમદગ્નિ ઋષિનો આશ્રમ જોયો. રાજા જમદગ્નિના આશ્રમમાં ગયા અને ઋષિને પ્રણામ કરીને આશીર્વાદ મેળવ્યા.